**Ανακοίνωση «Εμβόλιμης» εξεταστικής περιόδου για φοιτητές που έχουν συμπληρώσει την περίοδο κανονικής φοίτησης**

Σύμφωνα με την παρ. 3 του άρθρου 65 του ν. 4957/2022 ορίζεται, μεταξύ άλλων, ότι «Ειδικώς οι φοιτητές των προγραμμάτων σπουδών πρώτου κύκλου που έχουν συμπληρώσει την περίοδο κανονικής φοίτησης, που ισούται με τον ελάχιστο αριθμό των αναγκαίων για την απονομή του τίτλου σπουδών ακαδημαϊκών εξαμήνων, δικαιούνται να εξετάζονται κατά την εξεταστική περίοδο κάθε ακαδημαϊκού εξαμήνου»

Βάσει των παραπάνω, **όσοι φοιτητές έχουν συμπληρώσει την περίοδο κανονικής φοίτησης,** **δηλαδή ανήκουν** **στο 9ο ή μεγαλύτερο εξάμηνο σπουδών,** **και επιθυμούν να κάνουν χρήση αυτού του δικαιώματος, θα πρέπει να υποβάλλουν δήλωση πρόθεσης συμμετοχής στην προσεχή εξεταστική περίοδο, για μαθήματα του** **εαρινού εξαμήνου** **τα οποία οφείλουν.**

Η υποβολή της δήλωσης θα γίνει **ηλεκτρονικά μέσω της εφαρμογής του φοιτητολογίου,** ανεξαρτήτως της δήλωσης μαθημάτων που ενδεχομένως έχουν υποβάλλει για το τρέχον χειμερινό εξάμηνο του ακαδημαϊκού έτους 2024 – 2025.

**Οι φοιτητές δεν θα πρέπει να υποβάλλουν νέα δήλωση για όσα μαθήματα οφείλουν και τα οποία έχουν ήδη συμπεριλάβει σε δήλωση μαθημάτων του τρέχοντος χειμερινού εξαμήνου του ακαδημαϊκού έτους 2024 – 2025.**

Η παραπάνω ηλεκτρονική δήλωση μπορεί να υποβληθεί **το αργότερο έως την Κυριακή 12/01/2025.**